สำนักงาน กกต. ชี้แจงกระแสข่าวแจกใบแดงผู้สมัคร ไม่เป็นความจริง ขณะนี้อยู่ระหว่างการไต่สวนเพื่อรวบรวมหลักฐาน พร้อมขอความร่วมมืออย่าส่งต่อข่าวดังกล่าว เพราะมีความผิดตามกฎหมาย
สำนักงาน กกต. ชี้แจงกรณีข่าวที่ระบุว่า กกต.ตัดสิทธิ์ผู้สมัครรับเลือกตั้งพรรคการเมืองต่างๆ หรือ ใบแดง โดยยืนยันว่า ไม่เป็นความจริง เพราะในการเลือกตั้งครั้งนี้ มีเรื่องร้องคัดค้านการเลือกตั้ง และเรื่องที่ กกต.เห็นว่าอาจเข้าข่ายกระทำการฝ่าฝืนกฎหมายเลือกตั้ง จำนวน 186 เรื่อง ซึ่งอยู่ระหว่างการไต่สวนเพื่อรวบรวมหลักฐาน เสนอคณะกรรมการการเลือกตั้งพิจารณา                 ทั้งนี้ ขอความร่วมมือประชาชนงดส่งต่อข่าวดังกล่าว เพราะจะมีความผิด และอาจได้รับโทษตามกฎหมาย